
                           איגרת בנושא חיסוני קורונה – מוסדות גריאטריים 
1. רקע:
מוסדות האשפוז הגריאטרי מתמודדים בשנה האחרונה עם מגפת הקורונה  והשלכותיה באופן הראוי להערכה ולשבח. במקביל, האגף לגריאטריה,  ביחד עם גורמים אחרים במשרד הבריאות ומחוצה לו, מספק מענה רחב היקף להתמודדות עם אתגר מורכב ומתמשך זה.
חיסון כנגד הקורונה לאחרונה אושר לשימוש במדינת ישראל.  במדיניות התיעדוף הלאומית, כלולים בעדיפות הראשונה גם הקשישים במסגרות האשפוז הגריאטרי והצוותים המטפלים בהם. 
בימים אלה אנו נערכים לקראת מתן החיסון למטופלים ולצוותים המטפלים במוסדות האשפוז הגריאטריים. כיום ניתן החיסון של חברת פייזר, באמצעות הזרקה לשריר הזרוע, בשתי מנות בהפרש של 21 יום בין המנה הראשונה לשנייה

2. הנחיות:
1. מצורף דף מידע למתחסן או מי מטעמו לחיסון נגד נגיף קורונה , Coronavirus (COVID-19) – vaccines שנכתב על ידי ראש שרותי בריאות הציבור במשרד הבריאות (מצ"ב נספח מס' 1 ) . 

2. כפי שמצוין בדף המידע, ניתן לתת את החיסון למטופלים ולאנשי הצוות במוסד פרט למקרים הבאים:
2.1. אין לתת את החיסון למחלימים מ-  COVID 19 – בהתאם על המוסד לזהות אנשים שחלו והחלימו מבין המטופלים ומבין אנשי הצוות. 
2.2. אין לתת את החיסון לאנשים עם רקע של תגובה אלרגית חמורה מידית לחיסון,  תרופה או מזון כלשהו (מצ"ב נספח מס' 2 -  הנחיות האיגוד הישראלי לאלרגיה ואימונולוגיה קלינית לתשאול אלרגיה לפני חיסון לקורונה).  יש לתעד מקרים אלה מבעוד מועד, בקרב המטופלים ואנשי הצוות 

3. יש לציין כי מתן החיסון דורש הסכמה מדעת, אשר אינה חייבת להינתן בכתב אלא  יכולה להינתן גם בעל פה או בדרך של התנהגות, ולפי ההנחיות הבאות:.  
3.1. טרם קבלת הסכמה למתן החיסון יש לתת  הסבר,  באופן שיאפשר מידה מירבית של הבנת המידע לצורך קבלת החלטה,  על מתן החיסון וחשיבותו לרבות היותו חדשני. יש לתת את ההסבר למטופל עצמו.  אם למטופל מונה אפוטרופוס לעניינים אישיים או מיופה כח לעניינים אישיים (להלן:"נציג חוקי"), לפי הוראות חוק הכשרות המשפטית והאפוטרופסות – יש לתת הסבר גם לנציגו החוקי.
3.2. יש לתעד ברשומה הרפואית. את הליך מסירת המידע וקבלת הסכמת המטופל או נציגו החוקי. 
3.3. אדם שיכול לתת הסכמה מדעת – יש לקבל את הסכמתו כתנאי למתן החיסון. במקרה של התנגדותו לחיסון -  אין לחסן.
3.4. אדם שיש לו נציג חוקי ואשר אינו יכול לתת הסכמה מדעת – יש לקבל הסכמה מנציגו החוקי, אולם בכל מקרה אם האדם עצמו מתנגד לחיסון – אין לחסנו. 
3.5. אדם שאין לו נציג חוקי ואשר אינו יכול לתת הסכמה מדעת, ושלא ידוע על התנגדותו לקבלת החיסון - רצוי ליידע בני משפחה קרובים המעורבים בטיפול בו, אף שאינם בעלי מעמד משפטי כ"נציג חוקי" כהגדרתו לעיל. במקרה של התנגדות קרוביו כאמור - מומלץ שלא לחסן. ככל שאין התנגדות של קרוביו כאמור – ניתן לחסן.


3. היערכות למתן החיסונים:
1. מתן החיסון כרוך בלוגיסטיקה מורכבת, בשל הצורך בשמירתו בתנאים מיוחדים עד למתן החיסון והעדר יכולת לשמור מנות שהופשרו לשימוש מאוחר יותר. לכן, הדרישה היא להיערך למתן כמות חיסונים מדויקת! כדי שלא יושלכו אל הפח מנות יקרות.
2. החיסון יינתן על ידי חברה חיצונית, לכן מתחייב מילוי שם המוסד וקוד המוסד, פרטי איש הקשר וכתובת המוסד באופן מדויק. אי דיוק במילוי הפרטים יגרום לעיכוב ואף לביטול החיסון לאותה מסגרת.
3. על המוסד למפות מראש מי מהמטופלים והצוות מתוכנן לקבל חיסון, בהתאם להתוויות הרפואיות ובהתאם להסכמה. לכן תידרשו לדווח מראש את מספר המטופלים ואנשי הצוות המתעתדים להתחסן ואת פרטיהם .

לצורך קבלת החיסונים – יש לדווח על מספר המנות הנדרש בקישור הבא : 
https://forms.office.com/Pages/ResponsePage.aspx?id=5TsGdEgFH0-5FgDX3vUo8M27lrucX_tLo_OhkqcXiHhURTBUS0w1UUk3UDhYUUczMU9NUjM5MUZRSS4u
      
כדי שהחיסון יהיה יעיל למנוע התפרצויות עתידיות במוסד, חשוב ביותר להגיע לאחוז החיסון המירבי בקרב אלה שאין מניעה להתחסנותם, .
תודה על שיתוף הפעולה ובאיחולי בריאות.
                                                                                                             בברכה 

                                                                                                 ד"ר אירית לקסר עשהאל
                                                                                                   ראש האגף לגריאטריה
נספחים:
נספח מס' 1 – דף מידע  לחיסון נגד נגיף קורונה החדש   Coronavirus (COVID-19) – vaccines
נספח מס' 2 - הנחיות האיגוד הישראלי לאלרגיה ואימונולוגיה קלינית לתישאול אלרגיה לפני חיסון לקורונה
העתקים:
פרופ' חזי לוי, מנכ"ל המשרד
פרופ' איתמר גרוטו, המשנה למנכ"ל
ד"ר דודו דגן , ראש חטיבת בתיה"ח הממשלתיים
ד"ר שרון אלרועי פרייס, ראש שירותי בריאות הציבור
ד"ר אודי קלינר, סגן ראש שירותי בריאות הציבור
ד"ר ורד עזרא, ראש חטיבת הרפואה
פרופ' נמרוד מימון, מנהל מטה מגן אבות ואמהות
רופאים מחוזיים
רופאים נפתיים
גריאטריים מחוזיים
סמדר שרבי, מנהלת תחום איכות ואקרדיטציה, חטיבת המרכזים הרפואיים הממשלתיים
עו"ד מיטל גבאי, ממונה גריאטריה ורישוי מוסדות, הלשכה המשפטית
עו"ד סיוון שמענוביץ, לשכה משפטית
ד"ר שגית ארבל אלון רופאה ראשית מנהלת אגף מערך שירותי הבריאות אגף מערך שירותי בריאות, משרד העבודה, הרווחה והשירותים החברתיים
נדב לחמן לזר מנהל אגף בכיר -נכסים וחברות, משרד הבינוי והשיכון, 
מגל אוקנין מנהלת תחום חירום ארצית משרד העלייה והקליטה
אולגה דדון, ממונה דיור ארצי, משרד העלייה והקליטה
גב' יולי גת, א.ב.א, ארגון בתי אבות ודיור מוגן
עו"ד ערן שמואלי, מנכ"ל העמותה לגריאטריה בישראל
צוות מורחב, האגף לגריאטריה 
צוותי הבקרה הגריאטריים






	האגף לגריאטריה
משרד הבריאות
רחוב ירמיהו 39
ת.ד. 1176

call.habriut@moh.health.gov.il

